19. veljače u Domovinskom ratu

**Domovinski rat po nadnevcima**: 19. veljače u Domovinskom ratu.

- U reakcijama opozicijskih prvaka na novi izborni zakon u Hrvatskoj prevladava stajalište da su svi protiv većinskog izbornog sustava I protiv trodomnog Sabora.

- Potpisani sporazumi o uspostavi diplomatskih odnosa i ukidanju viza između Finske i Hrvatske.

- Pravi razmjeri zločina koje su počinili pripadnici bivše JNA i srpskih neregularnih jedinica u Hrvatskoj bit će poznati tek nakon dolaska mirovnih snaga UN i povlačenja okupatorske vojske iz Hrvatske, stoji u pismu predsjednika Sabora dr. Žarka Domljana Boutrosu Ghaliju.

- Podaci Helsinki Watcha o gaženju ljudskih prava u Hrvatskoj od JNA i srpskih paravojnih formacija pate od bitnog nedostatka: ne pravi se razlika između agresora i žrtve, niti se uzima u obzir da su dijelovi hrvatskog teritorija okupirani, reagira se u hrvatskim javnim glasilima.

- Granice se ne smiju mijenjati silom, izjavio je dr. Franjo Tuđman bečkom dnevniku Der Standard.

- Vijeće sigurnosti dogovorilo se o planu rezolucije kojom se privremeno, do 31. ožujka, produljuje mandat UNPROFOR-a u Hrvatskoj. Sve će snage UNPROFOR-a biti obuhvaćene mandatom u skladu s poglavljem 7. Povelje UN, koje predviđa primjenu sile.

- Delegacija Republike Hrvatske u New Yorku istaknula u razgovoru sa Cyrusom Vanceom i Davidom Owenom da neće prihvatiti nijedno rješenje kaje ugrožava suverenost Hrvatske ili sužava njezin teritorijalni integritet, kad je u pitanju produženje mandata UNPROFOR-a.

- Iz Pariza najavljeno osnutak posebne radijske postaje na Jadranu za "razbijanje medijskog monopola u bivšoj Jugoslaviji".

- Visoka povjerenica UN za izbjeglice Sadako Ogata zatražila od glavnog tajnika UN Boutros Ghalija da naredi ponovnu uspostavu humanitarnih operacija u Bosni i Hercegovini.

- Odbor ministara Vijeća Europe u Strasbourgu osudio "upurabu silovanja kao ratnog sredstva" u bivšoj Jugoslaviji.

- U poruci Bila Clintona američkoj i svjetskoj javnosti, predsjednik SAD optužio Srbe kao glavne krivce za agresiju i etničko čišćenje te upozorio američku javnost da će se američki zrakoplovi možda naći u vojnoj akciji nad Sarajevom.

- Na pregovorima u Frankfurtu između Granića i Silajdžića na vidiku sporazum, jer su "Amerikanci snažno ušli u igru", kazao hrvatski ministar vanjskih poslova.

- Francuska televizija (TF 1) za masakr na sarajevskoj tržnici optužila Muslimane, prikazavši "tajni" i "povjerljivi" izvještaj, koji je navodno u rukama Ghalija, a koji dokazuje da je granata upućena s položaja 1.500 metara unutar crte koju čuvaju Muslimani.

- Oko 400 ruskih "plavih kaciga" krenulo iz sektora Istok u Hrvatskoj prema Sarajevu, gdje bi se trebali razmjestiti najvjerojatnije u srpskom dijelu Sarajeva.

- U Karađorđevu razgovarali srbijanski predsjednik Slobodan Milošević i ruski ministar vanjskih poslova Andrej Kozirev o najnovijim inicijativama međunarodne zajednice za mirno rješenje sukoba na prostoru bivše Jugoslavije.

- U svjetskim medijima veliki publicitet dobila "svadba stoljeća" u Srbiji, ženidba ratnog zlikovca i kriminalca Arkana i pevaljke Cece, koje u Srbiji uzdižu do mitskih junaka.

- Nakon rimskih dogovora o Mostaru smanjen Koschnickov distrikt, a gradonačelnik Mijo Brajković to prokomentirao riječima: "Ovo je častan kompromis s kojim mogu biti zadovoljni svi pošteni Mostarci".

- Predsjednik Tuđman odbio potvrditi Jozu Radooša (HSLS) za gradonačelnika Zagreba.

## Izvori

* Hrvatski informativni centar *Hrvatski spomenar: 11. veljače - 20. veljače*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.